b'\n_START_ARTICLE_\nStebri\xc5\xa1\xc4\x8de svetega Lovrenca\n_START_PARAGRAPH_\nStebri\xc5\xa1\xc4\x8de svetega Lovrenca (italijansko Colonne di San Lorenzo) so pomembne rimske ru\xc5\xa1evine, ki se nahajajo pred baziliko svetega Lovrenca v sredi\xc5\xa1\xc4\x8du Milana, regija Lombardija, Italija.\n_START_SECTION_\nZgodovina\n_START_PARAGRAPH_\nStebri\xc5\xa1\xc4\x8de sestavlja predvsem 16 visokih korintskih stebrov v vrsti, zdaj frontalno odprto na trg. V 4. stoletju so stebre sem preselili, po odstranitvi verjetno poganskega templja iz 2. stoletja ali javnega kopali\xc5\xa1\xc4\x8da.  Ju\xc5\xbeno od stebrov stojijo ena od srednjeve\xc5\xa1kih mestnih vrat, ki imajo \xc5\xa1e vedno nekaj dekoracije iz rimskega marmorja. V 17. stoletju, v pripravah na slavnostni prihod kralja Filipa II. \xc5\xa0panskega v Milano, ki je bila predlagana ru\xc5\xa1itev stebri\xc5\xa1\xc4\x8da za raz\xc5\xa1iritev poti; Ferrante Gonzaga je tak predlog zavrnil. _NEWLINE_Do leta 1935 je bil prostor med cerkvijo in stebri\xc5\xa1\xc4\x8dem v celoti zaseden s starimi hi\xc5\xa1ami ob fasadi same cerkve. Dejansko je bil cerkveni kompleks v celoti obdan s starimi hi\xc5\xa1ami. Kljub na\xc4\x8drtom za ohranjanje te starodavno urbane strukture, so obnovitvena dela privedla do ru\xc5\xa1enja starih hi\xc5\xa1 in osamitvi spomenika na sprednji strani. Po bombardiranju med drugo svetovno vojno, je postal tudi cerkveni kompleks o\xc4\x8di\xc5\xa1\xc4\x8den na zadnji strani, kjer je zdaj Park Bazilik, ki omogo\xc4\x8da priljubljen pogled na baziliko.'